《送徐大章建宁路学教授》
元代·张昱

经籍传家二百年，河汾今在路西偏。文雄虎豹岂徒作，名动京师非偶然。

教领七闽胜作郡，受知八座合称贤。伫看召入承明署，礼乐遗书在简编。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。